Kestävä kehitys

Kestävästä kehityksestä puhuttaessa tarkoitetaan monitahoista tapaa tutkia erilaisia ongelmia. Jotta kehityksen voi katsoa olevan kestävää, täytyy siinä huomioda kehitettävän asian kolme eri aspektia: ympäristövaikutukset, taloudelliset vaikutukset ja sosiaaliset vaikutukset.

Yksinkertainen tapa kuvata kestävää kehitystä on se, että

*Kulutetaan tänään niin että tulevaisuudessakin voidaan kuluttaa samoin.*

Tällä hetkellä maapallomme kohtaa todella monenlaisia ongelmia. Puhutaan ilmastonmuutoksesta, merten happamoitumisesta, saasteista, työttömyydestä, pakolaisuudesta... Pelkästään pävän lehteä lukemalla saa helposti käsityksen, että maailmamme on jatkuvassa kriisissä. Lisäksi monet ongelmat liittyvät olennaisesti toisiinsa: esimerkiksi hiilidioksidi-päästöt ovat olleet isona osana ilmastonmuutoksen syntymiseen, jonka vuoksi meret ovat lämmenneet ja happamoituneet, ja merenpinnan taso on noussut. Tämän vuoksi moni ihminen on joutunut lähtemään tai tulee joutumaan lähtemään synnyinseuduiltaan pakolaisena pohjoisempiin maihin, mikä taas on aikaansaanut ongelmia esimerkiksi Euroopassa. Mistä pitäisi lähteä purkamaan tällaista ongelmien vyyhtiä? Mitkä kaikki asiat ovat vaikuttaneet näiden ongelmien syntyyn?

Kestävä kehitys on tapa ratkoa todella isoja ongelmia tarkastelemalla sitä eri näkökulmista. Tällöin isoja ongelmia voidaan jakaa pienempiin ongelmiin, jollon osa-ongelmat muuttuvat edes jossakin määrin ratkaistaviksi.

## **Ympäristövaikutukset**

Kehitys on kestävää, jos valmistettavan tuotteen, kehitettävän kaupungin, työpaikan tai minkä vain, tekeminen on kestävää ympäristön kannalta. Tässä tarkoitetaan sitä, että pohditaan kuinka paljon asian tekeminen kuluttaa luonnonvaroja, kuinka paljon saasteita sen valmistuksesta, käytöstä ja hävittämisestä syntyy, ja kuinka tuote voidaan hävittää. Yksi tapa käsitellä tuotteen ympäristövaikutuksia on elinkaarianalyysi.

Kestävää kehitystä ajatellessa ympäristönsuojela ja tuotteiden ympäristövaikutukset tulevat ihmisille helposti ensimmäiseksi mieleen. Kuitenkin, vaikka tuotteen valmistus tai uuden rakennuksen rakentaminen olisi kuinka ympäristöystävällistä tahansa, jos se ei huomioi ympäröivää kulttuuria sitä ei tulla käyttämään. Tällöin tuotteen valmistus olisi ollut täysin turhaa. Tulee myös muistaa, että jos tuotteen valmistus ei ole taloudellisesti kannattavaa, ei sitä pystytä jatkamaan jolloin kehitys ei tällöinkään ollut kestävää.

## **Sosiaaliset vaikutukset**

Kehityksen pitää olla myös sosiaalisesti kestävää. Tällä tarkoitetaan sitä, että ottaako kehitys huomioon ympäröivän kulttuurin, ja ympäristössä asuvat ihmiset.

Jos kehityksen halutaan olevan sosiaalisesti kestävää, täytyy kehityksessä huomioida ympäröivä kulttuuri ja sen arvot. Kulttuurin arvot vaikuttavat ihmisten päätöksiin monin tavoin: mitä ihmiset ostavat, miten he käsittelevät ostamiaan hyödykkeitä, miten ihmiset kohtelevat toisiaan, millaisia asioita pidetään tavoittelemisen arvoisina ja miten asioita on ennen tehty.

Kestävässä kehityksessä halutaan, että ihmisten elinolosuhteet säilyvät hyvinä tai jopa paranevat. Tämä tarkoittaa sitä, että halutaan kehittää hyviä arvoja, kuten viihtyisyyttä, tasa-arvoa ja turvallisuutta. Miten tämänkaltaisia asioita toteutetaan nykyään Suomessa?

## **Taloudelliset vaikutukset**

Taloudellista kestävää kehitystä pohtiessa tulee miettiä, onko toiminta taloudellisesti kannattavaa. Kestävään taloudelliseen kehitykseen kuuluu maailmantalouden ilmiöiden pohtiminen - millaisia vaikutuksia ihmisille on esimerkiksi sillä, että paperin kulutus vähenee? Työturvallisuusasiat ja syrjäytyminen liittyvät myös taloudelliseen kestävään kehitykseen: esimerkkinä, onko kehitys kestävää, jos yhtiö irtisanoo tehtaastaan monta ihmistä ja korvaa työntekijät siellä esimerkiksi roboteilla?

Kuluttajakasvatus on myös tärkeä osa kestävää kehitystä. Jotta maailmaan saataisiin parempia kuluttajia, ihmisten pitäisi ymmärtää valintojensa seurauksia ja sitä, millaisia yhtiöitä tai asioita tukee jonkin tuotteen ostamalla.